WAT Woord van die Week: semelFoto uit die toneelstuk “Twelve Angry Men” Foto: Tristram Kenton, The Stage People Woord: semel Betekenis: 1. (geringskattend of skertsend) Onbeholpe manlike persoon wat ‘n gebrek aan daadkrag en inisiatief het; sin. semelbroek: Shane het uiteindelik gewys dat hy nie ‘n semel is nie, maar ‘n man van daad (Volksblad, 8 Mei 1976, 5). Vergelyk ook: drommel, jansalie, sukkelaar OOK: Jong en onervare manlike persoon; sin. semelbroek, semelkuiken: My neef en ek is nie van die lelikste semels wat na ‘n geskikte lewensmaat soek nie (Landbouweekblad, 2 April 1957, 106). 2. (gewoonlik afkeurend gebruik) Oneerlike of skelm manlike persoon: Ons ontmoet die vervalsers se spanleier… Hy is ‘n semel en ‘n skurk (Beeld, 7 November 2008, Plus, E). Hierdie interessante brokkie is aan Maroela Media se Taaltoffie verskaf deur die Woordeboek van die Afrikaanse Taal.